NORAKSTS

|  |  |
| --- | --- |
| 27.04.2023. | Nr.4/10 |

**JAUNAS ATKRITUMU APSAIMNIEKOŠANAS DARBĪBAS VEIKŠANA**

**ZEMES VIENĪBĀ AVIĀCIJAS IELĀ 18N, JELGAVĀ**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

2023. gada 23. martā saņemts SIA “Fero M” (reģistrācijas Nr.43603041260, juridiskā adrese: Jelgava, Raiņa iela 20, LV-3001) iesniegums, kurā lūdz pašvaldību saskaņot jaunas atkritumu apsaimniekošanas darbības uzsākšanu zemes vienībā Aviācijas ielā 18N (kadastra apzīmējums 09000270295) Jelgavā, kurā paredzēta nolietotu transportlīdzekļu demontāža.

Zemes vienība Aviācijas ielā 18N (kadastra apzīmējums 09000270295) ir SIA “Fero M” kopīpašums ar fizisku personu. SIA “Fero M” ar fizisko personu noslēgts zemes nomas līgums Nr. 30.11.2015., ar kuru SIA “Fero M” ir atļauts lietot nomāto zemes gabalu uzņēmējdarbības veikšanai.

SIA “Fero M” pašreizējo darbību (metāllūžņu noliktava, šķiroto atkritumu savākšanas un pārkraušanas stacija) Aviācijas ielā 18N, Jelgavā, reglamentē Valsts vides dienesta Zemgales reģionālās vides pārvaldes 2015. gada 28. jūlijā izsniegtā B kategorijas piesārņojošas darbības atļauja Nr. JE15IB0031. Saskaņā ar Pašvaldību likuma 4.panta pirmās daļas 15.punktu un Jelgavas pilsētas teritorijas plānojumu (apstiprināts ar Jelgavas pilsētas domes 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”), zemes vienībai Aviācijas ielā 18N (kadastra apzīmējums 09000270295) Jelgavā, noteiktā atļautā izmantošana ir “Rūpnieciskās apbūves teritorija”, kurā viens no teritorijas galvenajiem izmantošanas veidiem ir “Atkritumu apsaimniekošanas un pārstrādes uzņēmumu apbūve”.

Atkritumu apsaimniekošanas likuma 8.panta pirmās daļas 2.punktā noteikts, ka pašvaldība pieņem lēmumu par jaunu reģenerācijas un infrastruktūras objektu izvietošanu savā administratīvajā teritorijā. Pamatojoties uz Atkritumu apsaimniekošanas likuma 8.panta pirmās daļas 2.punktu un SIA “Fero M” 2023. gada 23. marta iesniegumu par jaunas atkritumu apsaimniekošanas darbības uzsākšanu – nolietotu transportlīdzekļu demontāžas veikšanu, - Aviācijas ielā 18N, Jelgavā,

**JELGAVAS VALSTSPILSĒTAS PAŠVALDĪBAS DOME NOLEMJ:**

Neiebilst jaunas atkritumu apsaimniekošanas darbības – nolietotu transportlīdzekļu demontāža, ievērojot Ministru kabineta 22.02.2011. noteikumu Nr.135 “Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām” nosacījumus, Aviācijas ielā 18N (kadastra apzīmējums 09000270295), Jelgavā, uzsākšanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. aprīlī